b"\n_START_ARTICLE_\nLewis Price\n_START_SECTION_\nKlubblag\n_START_PARAGRAPH_\nLewis Price, som gikk p\xc3\xa5 Ipswich Town sitt fotballakademi, skrev under p\xc3\xa5 sin f\xc3\xb8rste profesjonelle fotballkontrakt med Ipswich i 2003. Han spilte sin f\xc3\xb8rste kamp for the Tractor Boys den 17. april 1004 i en ligakamp mot Gillingham. Han spilte bare denne kampen i 2003/04-sesongen, mens han i starten p\xc3\xa5 2004/05-sesongen fikk med seg 7 ligakamper og 2 cupkamper for Ipswich. I november 2004 ble han l\xc3\xa5nt ut til Cambridge United, og han debuterte for the U's den 20. november 2004 i en ligakamp mot Rushden & Diamonds. Totalt fikk han med seg 6 ligakamper for Cambridge f\xc3\xb8r han returnerte til Ipswich i desember 2004. I siste del av 2004/05-sesongen spilte han 1 ligakamp for Ipswich. Den p\xc3\xa5f\xc3\xb8lgende sesongen fikk han bokf\xc3\xb8rt 25 ligakamper, mens han i 2006/07-sesongen stoppet p\xc3\xa5 34 ligakamper for klubben fra Suffolk. _NEWLINE_I juli 2007 ble Lewis Price solgt for et ukjent bel\xc3\xb8p til Derby County. Price skrev under p\xc3\xa5 en tre\xc3\xa5rskontrakt med Derby, og han debuterte for the Rams, og i Premier League, den 26. desember 2007 mot Liverpool. _NEWLINE_Price ble h\xc3\xb8sten 2014 l\xc3\xa5nt ut fra Crystal Palace FC til Crawley Town FC ut 2014/2015-sesongen. Etter at kontrakten hans med Crystal Palace gikk ut sommeren 2015 meldte Price overgang til Sheffield Wednesday FC i juli samme \xc3\xa5r, hvor han skrev under p\xc3\xa5 en ett\xc3\xa5rskontrakt.\n_START_SECTION_\nLandslag\n_START_PARAGRAPH_\nPrice debuterte p\xc3\xa5 det walisiske landslaget den 16. november 2005 da Wales tapte 1-0 for Kypros. Dette var en privatkamp i Limassol, og Price spilte hele kampen. Hans neste landskamp kom 1. mars 2006 i en privatkamp mot Paraguay. Lewis Price startet p\xc3\xa5 benken i dette oppgj\xc3\xb8ret, som endte 0-0, men ble byttet inn p\xc3\xa5 bekostning av Paul Jones i det 66. spilleminutt. Hans tredje landskamp kom 10. november 2006 da Wales vant 3-1 over Kypros. Dette var en kvalifiseringskamp til EM i 2008, og Price spilte hele kampen. Den 17. oktober 2007 fikk hans sin fjerde landskamp da Wales m\xc3\xb8tte San Marino. Denne kampen var ogs\xc3\xa5 en kvalifiseringskamp for EM, og Price spilte hele kampen som Wales vant 2-1._NEWLINE_Den 6. februar 2008 spilte han sin femte landskamp da Wales m\xc3\xb8tte Norge i en privatkamp. Han startet kampen p\xc3\xa5 benken, men ble byttet inn etter 45. minutter i en kamp som Wales vant 3\xe2\x80\x930."